从高中在课本中接触到苏东坡的诗词文开始,苏轼就以其独特的艺术风格与人格魅力赢得了很多人的喜欢。东坡的诗、词、散文,都取得了非凡的成就,不过,就一种文体自身的发展而言,苏词的历史贡献又超过了苏诗和苏文。现在,我选出我读苏词时最喜欢的十首,来看看哪首是你心目中的第一。 10、鹧鸪天 林断山明竹隐墙,乱蝉衰草小池塘。翻空白鸟时时见,照水红蕖细细香。 村舍外,古城傍,杖藜徐步转斜阳。 殷勤昨夜三更雨,又得浮生一日凉。 9、行香子-丹阳寄述古 携手江村,梅雪飘裙。情何限、处处销魂。故人不见,旧曲重闻。向望湖楼,孤山寺,涌金门。 寻常行处,题诗千首,绣罗衫、与拂红尘。别来相忆,知是何人?有湖中月,江边柳,陇头云。 这首虽无名句,但吟咏起来韵律非常美。 8、沁园春-密州早行马上寄子由 孤馆灯青,野店鸡号,旅枕梦残。渐月华收练,晨霜耿耿;云山摛锦,朝露团团。世路无穷,劳生有限,似此区区长鲜欢。微吟罢,凭征鞍无语,往事千端。 当时共客长安。似二陆初来俱少年。有笔头千字,胸中万卷,致君尧舜,此事何难。 用舍由时,行藏在我。袖手何妨闲处看。身长健,但优游卒岁,且斗尊前。 7、临江仙-夜归临皋 夜饮东坡醒复醉,归来仿佛三更,家童鼻息已雷鸣。敲门都不应,倚仗听江声。 长恨此身非我有,何时忘却营营!夜阑风静縠纹平。 小舟从此逝,江海寄余生。 6、念奴娇-赤壁怀古 大江东去,浪淘尽、千古风流人物。故垒西边,人道是、三国周郎赤壁。乱石崩云,惊涛裂岸,卷起千堆雪。江山如画,一时多少豪杰。 遥想公瑾当年,小乔初嫁了,雄姿英发。羽扇纶巾,谈笑间、强虏灰飞烟灭。故国神游,多情就笑我,早生华发。人间如梦,一樽还酹江月。 《苕溪渔隐丛话-前集》评:东坡"大江东去"赤壁词,词意高妙,真古今绝唱. 5、水调歌头 序:丙辰中秋,欢饮达旦,大醉,作此篇兼怀子由。 明月几时有,把酒问青天。不知天上宫阙,今夕是何年。我欲乘风归去,唯恐琼楼玉宇,高处不胜寒。起舞弄清影,何似在人间! 转朱阁,低绮户,照无眠。不应有恨,何事长向别时!人有悲欢离合,月有阴晴圆缺,此事古难全。但愿人长久,千里共婵娟。 《苕溪渔隐丛话-后集》评:中秋词,自东坡《水调歌头》一出,余词尽废. 4、永遇乐 序:彭城夜宿燕子楼,梦盼盼,因作此词。 明月如霜,好风如水,清景无限。曲港跳鱼,圆荷泻露,寂寞无人见。紞如三鼓,铿然一叶,暗暗梦云惊断。夜茫茫、重寻无处,觉来小园行遍。 天涯倦客,山中归路,望断故园心眼。 燕子楼空,佳人何在,空锁楼中燕。古今如梦,何曾梦觉,但有旧欢新怨。 异时对、黄楼夜景,为余浩叹。 3、八声甘州-寄参寥子 有情风万里卷潮来,无情送潮归。问钱塘江上,西兴浦口,几度斜晖?不用思量今古,俯仰昔人非。谁似东坡老,白首忘机。 记取西湖西畔,正春山好处,空翠烟霏。算诗人相得,如我与君稀。约它年、东还海道,愿谢公雅莫相违。西州路,不就回首,为我沾衣。 2、江城子-乙卯正月二十日记梦 十年生死两茫茫。不思量,自难忘。千里孤坟。无处话凄凉。纵使相逢应不识,尘满面,鬓如霜。 夜来幽梦忽还乡。小轩窗,正梳妆。相顾无言,唯有泪千行。料得年年肠断处,明月夜,短松岗。 1、水龙吟-次韵章质夫杨花词 似花还是非花,也无人惜从教坠。抛家傍路,思量却是,无情有思。萦损柔肠,困酣娇眼,欲开还闭。梦随风万里,寻郎去处,双还被、莺呼起。 不恨此花飞尽,恨西园、落红难缀。晓来雨过,遗踪何在?一池萍碎。春色三分,二分尘土,一分流水。细看来、不是杨花,点点是离人泪。 《人间词话》卷上:咏物之词,自以东坡《水龙吟》为最工. 此外,还有很多耳熟能详的词篇未能入选,限于篇幅,就选出以上十首,抛砖引玉,希望大家都说出自己最喜欢的苏词来一同欣赏. 微信公众号:倚剑听雨楼;ID:yjty-lou.